**ZMLUVA O DIELO**

**uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších predpisov**

Názov predmetu obstarávania: **OPRAVA BLESKOZVODOV** **NA OBÝVANÝCH A NEOBÝVANÝCH BUDOVÁCH V AREÁLI DSS ČELÁRE KIRŤ**

**Článok I.**

**Zmluvné strany**

**1.1. Objednávateľ:**

Názov: **Domov Sociálnych služieb Čeláre-Kirť**

Adresa: Čeláre-Kirť 189, 99122 Bušince

Zástupca: PaedDr. Anastázia Kerészová Boriková, riaditeľka

IČO: 00 647 560

DIČ: 2021314141

IČ DPH: neplatca

Bankové spojenie: Štátna pokladnica

Číslo účtu: SK87 8180 0000 0070 0039 8305

Kontakty: 047/4308300 – ústredňa

 047/4308302 – riaditelka@dsscelarekirt.sk

 047/4308309 – prevadzka@dsscelarekirt.sk

**1.2. Zhotoviteľ:**

Názov:

Adresa:

Zástupca:

IČO:

DIČ:

IČ DPH:

Bankové spojenie:

Číslo účtu:

Kontakty:

1.3. Zmluvné strany uzatvárajú túto zmluvu ako výsledok verejného obstarávania postupom zadávania zákazky s nízkou hodnotou v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok II.**

**Predmet zmluvy**

2.1. Zhotoviteľ sa zaväzuje pre objednávateľa vykonať **OPRAVA BLESKOZVODOV** **NA OBÝVANÝCH A NEOBÝVANÝCH BUDOVÁCH V AREÁLI DSS ČELÁRE KIRŤ**, podľa požiadaviek, ktorých špecifikácia je uvedená v článku III. „Opis predmetu zákazky“.

2.2. Objednávateľ sa zaväzuje riadne zhotovené dielo prevziať a zaplatiť zhotoviteľovi za zhotovenie diela cenu podľa tejto zmluvy.

**Článok III**

**Opis predmetu zákazky**

3.1. Zhotoviteľ predmet zákazky - **OPRAVA BLESKOZVODOV** **NA OBÝVANÝCH A NEOBÝVANÝCH BUDOVÁCH V AREÁLI DSS ČELÁRE KIRŤ** realizuje na základenespĺňajúcich podmienok ochrany bleskozvodných sústav objektov pred zásahom blesku z dôvodu zvýšených zemných odporov, nefunkčných spojov, nedostatočných počtov zvodov, nedodržaných vzdialeností od vedenia, nepripojených, skorodovaných, poškodených a chýbajúcich častí spojovacieho materiálu a štítkov. Pre zabezpečenie funkčnosti bleskozvodov je nutná výmena poškodených zemničov poškodených zachytávačov, spojovacích svoriek, držiakov, podpier, vedení, ochranných uholníkov, meracích svoriek a štítkov. Na niektorých objektoch je nutná demontáž starých a montáž nových bleskozvodových prvkov. Výkopové práce pre uloženie zemniacich dosiek je nutné robiť ručne. Jedná sa o 11 budov, ktoré sa nachádzajú v jednom areáli.

**Článok IV.**

**Cena za vykonanie diela**

4.1. Celková cena za dielo a všetky činnosti ako aj materiál, ku ktorým sa zhotoviteľ touto zmluvou zaviazal, je dohodou zmluvných strán a v súlade so zákonom č. 18/1996 Z. z. o cenách v znení neskorších predpisov vo výške zmluvnej ceny

 vrátane DPH:

 bez DPH:

 DPH:

4.2. Zhotoviteľ berie na vedomie, že je viazaný svojou cenovou ponukou (príloha č. 2 tejto zmluvy), ktorú predložil v rámci verejného obstarávania na celkový predmet zákazky: **OPRAVA BLESKOZVODOV** **NA OBÝVANÝCH A NEOBÝVANÝCH BUDOVÁCH V AREÁLI DSS ČELÁRE KIRŤ.**

 Zhotoviteľ prehlasuje, že je s vecným rozsahom predmetu zmluvy oboznámený a v prípade potreby uskutočnenia naviac prác súvisiacich s úspešným zhotovením diela si za ich zhotovenie nebude uplatňovať navyše žiadne nároky.

4.3 Objednávateľ neposkytuje zhotoviteľovi preddavok ani zálohu.

4.4. Cenu za uskutočnené práce uhradí objednávateľ zhotoviteľovi na základe faktúry.

4.5. Podkladom pre vystavenie faktúry je súpis vykonaných prác zhotoviteľom a odovzdaní diela špecifikované v článku III.

4.6. Platby za ceny diela bude realizovaná prevodným príkazom na účet zhotoviteľa prostredníctvom finančného ústavu objednávateľa po jeho prevzatí na základe vystavenej faktúry.

4.7. Lehota splatnosti faktúry po doručení objednávateľa je 30 dní. Pre účely tejto zmluvy sa za deň úhrady považuje deň odoslania príslušnej peňažnej sumy z účtu objednávateľa na účet zhotoviteľa.

4.8. Faktúra – daňový doklad musí obsahovať všetky náležitosti v zmysle zákona NR SR č. 222/2004 Z.z. o dani pridanej hodnoty v znení neskorších predpisov. V prípade, že faktúra nebude obsahovať všetky náležitosti daňového dokladu, objednávateľ je oprávnený vrátiť faktúru zhotoviteľovi na prepracovanie alebo doplnenie. V takomto prípade začne plynúť nová lehota splatnosti dňom doručenia opravenej faktúry objednávateľovi.

**Článok V.**

**Vykonanie diela**

5.1. Zhotoviteľ vykoná práce spojené s predmetom diela podľa tejto zmluvy na svoje náklady a nebezpečenstvo, pričom sa zaväzuje rešpektovať technické, špecifické a právne predpisy.

5.2. Zhotoviteľ v plnom rozsahu zodpovedá za bezpečnosť a ochranu zdravia pri práci všetkých osôb, ktoré sú oprávnené zdržiavať sa v priestore staveniska a vybaví ich ochrannými pracovnými pomôckami.

5.3 Dohodnutý termín ukončenia prác **je 60 dní od podpisu zmluvy**

5.4. Tento termín je možné predĺžiť len na základe vzájomnej dohody zmluvných strán.

5.5. Podstatným porušením tejto zmluvy je prekročenie dohodnutých termínov zhotovenia diela uvedených v bode 5.3 o viac ako **30 dní.**

5.6. V prípade, že zhotoviteľ ukončí dielo pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.

5.7. Prevzatie diela potvrdia zmluvné strany podpísaním zmluvy o dielo, pričom prípadné vady a nedostatky diela, zistené po následnej revízii bleskozvodov je objednávateľ povinný reklamovať a zhotoviteľ je povinný tieto nedostatky v čo najkratšom čase odstrániť.

**Článok VI.**

**Zodpovednosť za vady diela a záručná doba**

6.1. Zhotoviteľ zodpovedá za to, že predmet tejto zmluvy je zhotovený podľa noriem vzťahujúcich sa na predmet plnenia, dohodnutých zmluvných podmienok, a že počas záručnej doby bude spôsobilý na použitie na obvyklý účel a zachová si obvyklé vlastnosti.

6.2. Záručná doba je **60 mesiacov** a začína plynúť odo dňa prevzatia diela objednávateľom.

6.3. Objednávateľ sa zaväzuje, že prípadnú reklamáciu vady diela uplatní bezodkladne po jej zistení a to písomnou formou.

6.4. Zhotoviteľ sa zaväzuje začať s odstraňovaním prípadných vád do 3 dní od uplatnenia oprávnenej reklamácie objednávateľa a vady bezplatne odstrániť v čo najkratšom technicky možnom termíne na vlastné náklady.

6.5. Objednávateľ je povinný oznámiť zhotoviteľovi vady diela bez zbytočného odkladu písomnou formou potom ako ich zistí. Oznámenie musí obsahovať špecifikáciu vady, dátum a podpis. Objednávateľ je povinný po riadnom odstránení vady podpísať zápisnicu o vykonaní opravy.

**Článok VII.**

**Zmluvné pokuty**

7.1. V prípade omeškania zhotoviteľa s uskutočnením predmetu zmluvy oproti termínu uvedeného v bode 5.3 tejto zmluvy z dôvodov spočívajúcich na strane zhotoviteľa, je objednávateľ oprávnený účtovať zmluvnú pokutu vo výške 0,10% zo zmluvnej ceny s DPH, a to za každý deň omeškania.

7.2V prípade, ak bude objednávateľ v omeškaní s úhradou fakturovanej sumy, má zhotoviteľ nárok na úrok z omeškania vo výške 0,10% z dlžnej sumy s DPH. Nárok na úrok z omeškania si musí dodávateľ uplatniť písomne a tento nárok riadne doručiť odberateľovi.

7.3  Zaplatením zmluvnej pokuty a úrokov z omeškania nie je dotknuté právo na náhradu škody.

7.4. Uplatnením alebo zaplatením zmluvnej pokuty nie je dotknuté právo objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty zhotoviteľom nezbavuje zhotoviteľa povinnosti, ktorej splnenie zmluvná pokuta zabezpečuje.

7.6 Zmluvné strany vyhlasujú, že zmluvné pokuty dohodnuté v tejto zmluve považujú za primerané a v súlade so zákonom vzhľadom na dôležitosť zabezpečovanej povinnosti, lehoty plnenia a cenu diela.

**Článok VIII.**

**Zánik zmluvy**

8.1. Táto zmluva zaniká riadnym ukončením a odovzdaním diela zhotoviteľom objednávateľovi a zaplatením ceny za dielo podľa ustanovení tejto zmluvy objednávateľom zhotoviteľovi.

8.2. Táto zmluva môže zaniknúť aj na základe dohody zmluvných strán, ku dňu ktorý si dohodnú.

8.3. Objednávateľ si vyhradzuje právo odstúpenia od zmluvy v prípade, ak by došlo k porušeniu povinností zhotoviteľa, pri ktorom môže dôjsť k materiálnym škodám alebo k ohrozeniu zdravia, či života alebo k hrubému porušeniu technickej disciplíny zhotoviteľa pri zhotovení diela.

8.4. Objednávateľ je oprávnený odstúpiť od zmluvy aj v prípade podstatného prekročenia času plnenia, dohodnutého v Článku V. bod 5.3 tejto zmluvy. Za podstatné prekročenie času plnenia sa považuje **30 dní** odo dňa, od ktorého mal zhotoviteľ predmet diela odovzdať.

8.5. Zhotoviteľ je oprávnený odstúpiť od zmluvy, ak objednávateľ neplní zmluvné záväzky, a tým zhotoviteľovi znemožňuje realizáciu diela.

8.6. Odstúpenie musí byť oznámené druhej zmluvnej strane písomne. V odstúpení musí byť uvedený dôvod, pre ktorý zmluvná strana odstupuje.

**Článok IX.**

**Záverečné ustanovenia**

9.1. Zmluva sa uzatvára na dobu určitú, t.j. do odovzdania celého predmetu plnenia zmluvy, pričom platnosť a účinnosť zmluvy týkajúca sa záručnej doby trvá do dňa jej skončenia.

9.2. Zmluvu možno dopĺňať alebo meniť iba formou písomných dodatkov a to len v zmysle § 18 zákona č. 343/2015 Z.z. o verejnom obstarávaní.

9.3. Zmluva je vypracovaná v 4 vyhotoveniach, z ktorých 2 sú určené pre zhotoviteľa a 2 pre objednávateľa.

9.4. Zmluvné strany vyhlasujú, že sú spôsobilé na právne úkony v celom rozsahu, zmluvné prejavy sú dostatočne určité a zrozumiteľné, zmluvná voľnosť nie je obmedzená, ďalej, že táto zmluva vyžaduje ich slobodnú a vážnu vôľu, nebola podpísaná v tieni ani za nápadne nevýhodných podmienok a svoj súhlas s jej obsahom potvrdzujú svojimi vlastnoručnými podpismi.

9.5. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časti na iný subjekt bez predchádzajúceho písomného súhlasu druhej strany. V prípade porušenia tejto povinnosti, bude zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo zmluvných strán je druhá zmluvná strana oprávnená od zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení zmluvy doručené druhej zmluvnej strane.

9.6. Ak niektoré z ustanovení tejto zmluvy je, alebo sa stane neplatným či neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenia novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.

9.7. Táto zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občianskeho zákonníka v znení neskorších predpisov v Centrálnom registri zmlúv na webovom sídle Úradu BBSK (www.bbsk.sk)

V Čelároch-Kírti dňa ....................... Vo ................... dňa .......................

Za objednávateľa: Za zhotoviteľa:

 ............................................... ...................................................

PaeDr. Anastázia Kertészová Boriková

 riaditeľka